CELEX: 32021R0051
Language: bg
Date: 2021-01-22 00:00:00
Title: Регламент за изпълнение (ЕС) 2021/51 на Комисията от 22 януари 2021 година за разрешаване на промяна в условията на употреба на новата храна транс-Резвератрол съгласно Регламент (ЕС) 2015/2283 на Европейския парламент и на Съвета и Регламент за изпълнение (ЕС) 2017/2470 на Комисията (текст от значение за ЕИП)

25.1.2021   
               
               
                  BG
               
               
                  Официален вестник на Европейския съюз
               
               
                  L 23/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/51 НА КОМИСИЯТА
         от 22 януари 2021 година
         за разрешаване на промяна в условията на употреба на новата храна транс-Резвератрол съгласно Регламент (ЕС) 2015/2283 на Европейския парламент и на Съвета и Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.
                  
               
                     (2)
                  
                  
                     Съгласно член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2) за изготвяне на списък на Съюза на разрешените нови храни.
                  
               
                     (3)
                  
                  
                     С Решение за изпълнение (ЕС) 2016/1190 на Комисията (3) беше разрешено пускането на пазара на Съюза на транс-Резвератрол като нова хранителна съставка съгласно Регламент (ЕО) № 258/97 на Европейския парламент и на Съвета (4), която да се използва в хранителни добавки, както са определени в Директива 2002/46/ЕО на Европейския парламент и на Съвета (5), под формата на капсули или таблетки, предназначени за възрастни.
                  
               
                     (4)
                  
                  
                     На 31 януари 2020 г. дружеството DSM Nutritional Products Europe („заявителят“) подаде заявление до Комисията в съответствие с член 10, параграф 1 от Регламент (ЕС) 2015/2283 за промяна в условията на употреба на новата храна транс-Резвератрол. Заявителят поиска промяна на формите, в които се предлагат добавките към храни, съдържащи новата храна транс-Резвератрол, по-специално премахване на конкретните форми капсула или таблетка, които са посочени като единствените позволени форми, в които могат да се предлагат хранителните добавки, изброени в списъка на Съюза.
                  
               
                     (5)
                  
                  
                     Заявителят счита, че промяната на формите, в които се предлагат добавките към храни, съдържащи транс-Резвератрол, е необходима, тъй като би позволила използването на транс-Резвератрол в други форми на предлагане на хранителни добавки, различни от капсули или таблетки.
                  
               
                     (6)
                  
                  
                     В момента съществуват редица нови храни, чието използване в хранителни добавки е разрешено и са включени в списъка на Съюза на новите храни, без да са уточнени формите на предлагане. Поради това промяната на формите, в които се предлагат добавките към храни, съдържащи транс-Резвератрол, ще осигури последователност по отношение на условията на употреба на хранителните добавки и ще предостави повече възможности на стопанските субекти в хранителната промишленост да отговорят на предпочитанията на потребителите.
                  
               
                     (7)
                  
                  
                     Комисията не поиска становище от Европейския орган за безопасност на храните в съответствие с член 10, параграф 3, тъй като промяната в условията на употреба на новата храна транс-Резвератрол чрез премахване на конкретните форми на предлагане капсула или таблетка не може да окаже въздействие върху човешкото здраве. Поради това е целесъобразно да се променят условията на употреба на новата храна транс-Резвератрол, за да се разреши употребата ѝ при вече разрешеното максимално ниво в каквато и да е форма на предлагане на хранителните добавки.
                  
               
                     (8)
                  
                  
                     Максималното ниво на транс-Резвератрол в хранителни добавки, разрешено с Решение за изпълнение (ЕС) 2016/1190 и посочено в списъка на Съюза на новите храни, остава непроменено. Остават валидни съображенията относно безопасността, въз основа на които беше разрешена употребата на транс-Резвератрол в хранителни добавки, а премахването на конкретните форми на предлагане на хранителните добавки не поражда опасения във връзка с безопасността.
                  
               
                     (9)
                  
                  
                     Поради това приложението към Регламент за изпълнение (ЕС) 2017/2470 следва да бъде съответно изменено.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Вписването относно новата храна транс-Резвератрол в списъка на Съюза на разрешените нови храни, предвиден в член 6 от Регламент (ЕС) 2015/2283 и включен в Регламент за изпълнение (ЕС) 2017/2470, се изменя, както е посочено в приложението към настоящия регламент.
            
            
               2.   Посоченото в параграф 1 вписване в списъка на Съюза включва условията на употреба и изискванията за етикетиране, определени в приложението.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 януари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. а изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (3)  Решение за изпълнение (ЕС) 2016/1190 на Комисията от 19 юли 2016 г. за разрешаване на пускането на пазара на транс-резвератрол като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 196, 21.7.2016 г., стр. 53).
         
            (4)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
         
            (5)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите-членки по отношение на добавките към храни (ОВ L 183, 12.7.2002 г., стр. 51).
      
      
         
            ПРИЛОЖЕНИЕ
            В приложението към Регламент за изпълнение (ЕС) 2017/2470 вписването за транс-Резвератрол в таблица 1 („Разрешени нови храни“) се заменя със следното:
            
               
                           Разрешена нова храна
                        
                        
                           Условия, при които новата храна може да се употребява
                        
                        
                           Допълнителни специфични изисквания за етикетиране
                        
                        
                           Други изисквания
                        
                        
                           Защита на данните
                        
                     
                           
                              „транс-Резвератрол
                        
                        
                           
                              Посочена категория храни
                           
                        
                        
                           
                              Максимални нива
                           
                        
                        
                           
                                       1.
                                    
                                    
                                       Означението на новата храна при етикетиране на хранителните добавки, които я съдържат, е „транс-Резвератрол“.
                                    
                                 
                                       2.
                                    
                                    
                                       При етикетиране на хранителните добавки, съдържащи транс-Резвератрол, се посочва, че лицата, приемащи лекарства, трябва да приемат продукта само под лекарско наблюдение.“
                                    
                                 
                        
                            
                        
                        
                            
                        
                     
                           Хранителни добавки по смисъла на определението в Директива 2002/46/ЕО, за възрастни.
                        
                        
                           150 mg/ден